**Ministru kabineta noteikumu** **“Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Precizēt 9.1.1.specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” (turpmāk – 9.1.1. SAM) 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” (turpmāk – 9.1.1.1. pasākums) īstenošanas nosacījumus, t.sk.:  1) precizēt starpposma finanšu rādītāja vērtību;  2) palielināt pasākuma kopējo finansējumu, pārdalot to no 9.1.1. SAM 9.1.1.2.pasākuma “Ilgstošo bezdarbnieku aktivizācijas pasākumi” (turpmāk – 9.1.1.2. pasākums);  3) veikt citus grozījumus, t.sk. tehniskus precizējumus.  MK noteikumu projekta spēkā stāšanās indikatīvais laika periods – 2018. gada IV ceturksnis. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” (turpmāk – MK noteikumu projekts) ir izstrādāts saskaņā ar 03.07.2014. Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu, kā arī atbilstoši Labklājības ministrijas ierosinātajiem grozījumiem MK 25.01.2011. noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) (izsludināti Valsts sekretāru 30.08.2018. sanāksmē (VSS-875)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz precizēt darbības programmas “Izaugsme un nodarbinātība” (turpmāk – DP) 9.1.1.1. pasākuma īstenošanas nosacījumus, t.sk.:  **1) palielināt līdz 31.12.2018. sasniedzamo starpposma finanšu rādītāja vērtību** (no11 367 841 *euro* uz 14 870 313 *euro*) *(MK noteikumu projekta 2.punkts)*.  Šobrīd MK 23.12.2014. noteikumu Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”[[1]](#footnote-1) (turpmāk – MK noteikumi Nr.835) 4.1.2. apakšpunktā ir noteikts finanšu rādītājs – līdz 31.12.2018. sertificēti izdevumi 11 367 841 *euro* apmērā.  Eiropas Komisija 05.07.2018. ir apstiprinājusi DP grozījumus Nr.3, kas nacionālā līmenī tika apstiprināti ar MK 26.02.2018. rīkojumu Nr. 69 “Grozījumi Eiropas Savienības struktūrfondu un Kohēzijas fonda 2014. – 2020. gada plānošanas perioda darbības programmā “Izaugsme un nodarbinātība”” un, kas tostarp paredz starpposma finanšu rādītāja vērtību samazinājumu 9.prioritārajā virzienā “Sociālā iekļaušanās un nabadzības apkarošana” (turpmāk – 9.PV).  Papildus DP grozījumiem Nr.3 Labklājības ministrija kā ES fondu vadībā iesaistītā atbildīgā iestāde (turpmāk – atbildīgā iestāde) ir identificējusi, ka atsevišķiem specifiskā atbalsta mērķiem/pasākumiem ir nepieciešams papildu finanšu rādītāja vērtības samazinājums, lai novērstu risku iespējamu finanšu disciplīnas sankciju piemērošanai.  MK noteikumu projekts paredz 9.1.1.1.pasākumam noteikt līdz 31.12.2018. sasniedzamo finanšu rādītāja vērtību 14 870 313 *euro* apmērā. 9.1.1.1.pasākuma finanšu rādītāja vērtība tiek maksimāli pietuvināts projekta “Subsidētās darbavietas bezdarbniekiem” (Nr. 9.1.1.1/15/I/001) (turpmāk – 9.1.1.1 projekts) līdzšinējai (faktiskajai) un 2018. gada plānotajai finanšu plūsmai, ņemot vērā, ka 9.1.1.1. projekta ietvaros ir augsts mērķa grupai atbilstošo bezdarbnieku skaits, kuri vēlas strādāt subsidētajās darba vietās, t.sk. ir augsts bezdarbnieku ar invaliditāti pieprasījums pēc atbalsta pasākumiem/pakalpojumiem.  Minētā sasniedzamā finanšu rādītāja vērtība 14 870 313 *euro* apmērā noteikta, balstoties uz līdzšinējo un prognozēto 9.1.1.1.pasākuma, kā arī citu 9.PV ietvaros īstenoto specifisko atbalsta mērķu/pasākumu finanšu sniegumu līdz 31.12.2018. Ierosinātās izmaiņas neietekmē 9.PVnoteikto kopējo finanšu rādītāju vērtības.  Detalizētu informāciju par atbildīgās iestādes pārziņā esošo 9. PV pasākumu snieguma ietvara finanšu rādītāju vērtību izmaiņām skat. anotācijas pielikumā;  **2) palielināt 9.1.1.1. pasākuma ietvaros projektam pieejamo maksimālo kopējo finansējumu** par 4 090 915 *euro* (no 37 218 825 *euro* uz 41 309 740 *euro*), t.sk. Eiropas Sociālā fonda finansējumu un valsts budžeta finansējumu (*MK noteikumu projekta 3., 4. un 5.punkts*).  Saskaņā ar Nodarbinātības valsts aģentūras (turpmāk – NVA) datiem 2018. gada jūnija beigās Latvijā 14% (no kopējā reģistrēto bezdarbnieku skaita – 59,1 tūkstotis) jeb 8,2 tūkstoši bija bezdarbnieki ar invaliditāti. Savukārt gandrīz puse (48,2% jeb aptuveni 4 tūkstoši) no reģistrētajiem bezdarbniekiem ar invaliditāti bija ilgstošie bezdarbnieki (vidējais bezdarba ilgums 334 dienas).  Bezdarbniekiem ar invaliditāti ir apgrūtinoši integrēties pastāvīgā darbā, jo to darba prasmes un iemaņas bieži vien nav atbilstošas darba tirgus vajadzībām, kā arī tiem ir zemas sociālās prasmes, kas kavē iekļaušanos sabiedrībā un iekārtošanos pastāvīgā darbā. Tāpat arī darba prasmes sāk novecot, pasliktināties ilgstoša bezdarba gadījumā.  Līdz ar to ir nepieciešams sniegt atbalstu šo cilvēku nodarbināšanai (stiprināt darba komponenti), lai prasmes, kas iepriekš tika iegūtas darba tirgū un apmācību ceļā, netiktu pazaudētas, bet tiktu pielietotas reālajā darbā.  Lai veicinātu bezdarbnieku ar invaliditāti iekļaušanos sabiedrībā un iekārtošanos pastāvīgā darbā, būtiski ir ņemt vērā bezdarbnieka ar invaliditāti portretu un pakalpojumu klāstu veidot/nodrošināt atbilstoši tā vajadzībām (nodrošināt mērķētu atbalstu). Tādējādi, lai uzlabotu bezdarbnieku ar invaliditāti konkurētspēju darba tirgū un pilnveidotu prasmes/iemaņas, ir nepieciešama intensīvāka bezdarbnieku ar invaliditāti iesaiste pasākumos noteiktām personu grupām (9.1.1.1.pasākuma ietvaros) jeb iesaiste subsidētajā nodarbinātībā, kas uztur, veicina un pilnveido bezdarbnieku darba prasmes un iemaņas (stiprina darba komponenti), kā arī veicina iesaisti pastāvīgā nodarbinātībā.  Veicot 9.1.1.1. projekta ieviešanas/īstenošanas progresa analīzi, secināts, ka saglabājas augsts mērķa grupai atbilstošu bezdarbnieku skaits, kuri vēlas strādāt subsidētajās darba vietās, t.sk. ir augsts bezdarbnieku ar invaliditāti pieprasījums pēc atbalsta pasākumiem/pakalpojumiem, kā arī augsts personu darbā iekārtošanās rādītājs (indikatīvi 85,3%) pēc dalības 9.1.1.1 projektā.  Ņemot vērā minēto, kā arī saskaņā ar finansējuma saņēmēja darbības stratēģijā 2017.–2019. gadam noteikto prioritāti sekmēt personu ar invaliditāti integrāciju darba tirgū, kā arī elastīgi reaģējot uz mērķa grupas vajadzībām, secināts, ka laika periodā no 2019.–2021. gadam 9.1.1.1. projekta ietvaros ir nepieciešams papildus iesaistīt bezdarbniekus ar invaliditāti un nodrošināt tiem atbalstu integrācijai darba tirgū, gan iekšēji pārstrukturējot finansējumu, gan papildus piesaistot indikatīvi 4 090 915 *euro.*  MK noteikumu projekts paredz finansējumu 4 090 915 *euro* apmērā pārdalīt no 9.1.1.2. pasākuma, ņemot vērā, ka:  1) kopumā ilgstošo bezdarbnieku skaitam ir tendence samazināties, proti, no 2015. gada septembra līdz 2018. gada maijam ilgstošo bezdarbnieku skaits samazinājies par 31,03%, proti, no 24,4 tūkstošiem līdz 16,8 tūkstošiem bezdarbnieku. Izvērtējot 9.1.1.2. pasākuma ietvaros īstenotās projekta “Atbalsts ilgstošajiem bezdarbniekiem” (Nr. 9.1.1.2/15/I/001) (turpmāk – 9.1.1.2. projekts) atbalstāmās darbības – motivācijas programmas īstenošanas ieviešanu, kā arī ņemot vērā reģistrēto ilgstošo bezdarbnieku skaita samazināšanos, NVA ir ierosinājusi samazināt motivācijas programmā kopējo iesaistāmo bezdarbnieku skaitu;  2) stipendija bezdarbniekiem 9.1.1.2. projekta ietvaros tiks izmaksāta tikai tiem bezdarbniekiem, kuri līdz 31.12.2018. būs noslēguši līgumu ar NVA par iesaisti 9.1.1.2 projekta atbalsta pasākumā – motivācijas programmā[[2]](#footnote-2).  Ņemot vērā minēto, 9.1.1.2. projektā veidojas finansējuma ietaupījums (4 090 915 *euro* apmērā), ko, lai sniegtu bezdarbnieku ar invaliditāti vajadzībām un viņu integrācijai darba tirgū atbilstošus pakalpojumus, ir iespējams pārdalīt 9.1.1.1.pasākumam, izveidojot jaunas subsidētās darba vietas bezdarbniekiem ar invaliditāti.  Papildus jāņem vērā, ka pēc dalības/iesaistes 9.1.1.2. projekta atbalsta pasākumā (motivācijas programmā) nepieciešams turpināt stiprināt ilgstošo bezdarbnieku (jo īpaši bezdarbnieku ar invaliditāti) nodarbinātības komponenti (9.1.1.1.pasākuma ietvaros), tādējādi veicinot to iesaisti pastāvīgā nodarbinātībā.  Iekšēji pārstrukturējot finanšu līdzekļus, 9.1.1.1. projektā tiks palielināts bezdarbniekiem ar invaliditāti izveidojamo darba vietu skaits (veicinot indikatīvi 477 darba vietu izveidi bezdarbniekiem ar invaliditāti, t.sk. 282 darba vietas par finansējumu, kas pārdalīts no 9.1.1.2. pasākuma finanšu ietaupījuma), attiecīgi samazinot pārējo mērķa grupu bezdarbniekiem izveidojamo darba vietu skaitu, proti, laika periodā no 2019.gada – 2021.gadam bezdarbniekiem izveidojamo darba vietu skaits (īpatsvars) sadalītos sekojoši: 48% jeb 702 darba vietas tiks veidotas bezdarbniekiem ar invaliditāti (šobrīd 15% jeb 225 darba vietas), 52 % jeb 752 darba vietas tiks veidotas pārējo mērķa grupu bezdarbniekiem (šobrīd 85% jeb 1229 darba vietas).  Ņemot vērā, ka bezdarbniekiem ar invaliditāti darba vietu izveides izmaksas ir lielākas par pārējo mērķa grupu darba vietu izveides izmaksām, kopējais 9.1.1.1. projektā apstiprināto darba vietu skaits nemainās, MK noteikumu projekts nemaina sasniedzamo iznākuma un rezultātu rādītāju vērtības.  Ņemto vērā, ka tiek palielināts 9.1.1.1. pasākuma ietvaros projektam pieejamais maksimālais kopējais finansējums, MK noteikumu projekts paredz precizēt MK noteikumu Nr.835 8.punktu, nosakot, ka maksimālais attiecināmais Eiropas Sociālā fonda finansējuma apmērs nepārsniedz 88,72 procentus (šobrīd 89,16 procentus) no 9.1.1.1 pasākumam pieejamā publiskā attiecināmā finansējuma (*MK noteikumu projekta 4. punkts*);  **3)** papildināt MK noteikumu Nr.835 izmaksu pozīcijas, paredzot, ka MK noteikumu Nr.835 15.1.1.apakšpunktā minētās atbalstāmās darbības (“15.1.1. bezdarbnieku un darba devēju informēšana, piesaiste un atlase dalībai pasākumā, t.sk. *de minimis* valsts atbalsta uzskaites un kontroles sistēmas izstrāde”) ietvaros ir attiecināmas pakalpojumu (uzņēmuma līgumu) **izmaksas** **ekspertu piesaistei darba devēju izvērtēšanai** *(MK noteikumu projekta 7. punkts*).  MK noteikumu projekts paredz, ka finanšu atbalstu darba devējiem varēs sniegt arī atbilstoši Komisijas 17.06.2014. regulai (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187/1) (turpmāk – Komisijas regula Nr.651/2014). Līdz ar to, lai veiktu darba devēju izvērtējumu atbilstoši Komisijas regulai Nr.651/2014, kā arī, ņemot vērā, ka finansējuma saņēmējam nav kompetences, lai veiktu darba devēju izvērtēšanu, t.sk. grūtībās nonākušu darba devēju/saimnieciskās darbības veicēju izvērtēšanu, finansējuma saņēmējam nepieciešamas piesaistīt pakalpojumu sniedzēju (uz uzņēmuma līguma pamata).  Indikatīvi 20% no visiem pieteikumiem dalībai 9.1.1.1. pasākumā tiek saņemti no zemnieku saimniecībām, tāpēc plānots, ka vidēji periodā līdz 2021. gada noslēgumam varētu būt nepieciešamība izvērtēt 580 pretendentu pieteikumus.  Indikatīvi viena pakalpojuma (viena izvērtējuma) izmaksas plānotas 48 *euro* apmērā. Līdz 2021.gada beigām kopsummā izmaksas ekspertu piesaistei darba devēju izvērtēšanai plānots indikatīvi 27 840 *euro* apmērā (48 *euro* x 580 pretendenti).  Pakalpojumu (uzņēmuma līgumu) izmaksas ekspertu piesaistei darba devēju izvērtēšanai tiks segtas no 9.1.1.1. projekta finanšu resursiem un neietekmēs 9.1.1.1. projekta uzraudzības rādītāju vērtību sasniegšanu;  **4)** **saskaņot MK noteikumus Nr.835 ar** **Labklājības ministrijas ierosinātajiem grozījumiem MK noteikumos Nr.75**:  **4.1) precizēt bezdarbnieku iesaistes laiku 9.1.1.1. projektā** (*MK noteikumu projekta 1.punkts*)**.**  Pēc dalības 9.1.1.1. projektā darbā iekārtojas vidēji 85,3% no pasākumā iesaistītajiem bezdarbniekiem. Iesaiste subsidētajā nodarbinātībā rada pietiekamu stimulu bezdarbnieku iesaistei patstāvīgā nodarbinātībā, tādēļ nepieciešams pārskatīt periodu, kurā darba devējiem nodrošina algas subsīdiju (dotāciju), vienlaikus veicinot aktīvu iesaisti nodarbinātībā pēc dalības 9.1.1.1. projektā pabeigšanas.  Lai veicinātu bezdarbnieku patstāvīgu nodarbinātību, sniedzot atbalstu ierobežotu laika periodu un īsākā periodā virzot bezdarbniekus darbam ārpus subsidētajām darba vietām, MK noteikumu projekts paredz precizēt bezdarbnieku iesaistes laiku 9.1.1.1. projektā, t.sk. precizēt 9.1.1.1. projekta mērķa grupu, proti, noteikt, ka nelabvēlīgākā situācijā esošus bezdarbniekus (persona ir bijusi bez darba vismaz 12 mēnešus, persona ir vecāka par 55 gadiem, persona, kura ieguvusi bēgļa vai alternatīvās personas statusu) iesaista subsidētajā nodarbinātībā līdz 12 mēnešiem, savukārt bezdarbniekus ar invaliditāti – līdz 24 mēnešiem.  Ierosinātie grozījumi neietekmēs 9.1.1.1. projekta uzraudzības rādītāju vērtību sasniegšanu;  **4.2)** noteikt, ka ir attiecināmas **kompensācijas izmaksas bezdarbniekiem par obligāto veselības pārbaužu veikšanu** (*MK noteikumu projekta 6. un 9.punkts*).  Šobrīd MK noteikumi paredz, ka darba devējiem, kas nodarbina bezdarbniekus ar invaliditāti, tiek nodrošināts atbalsts (vienreizēja dotācija) darba devēja izdevumu segšanai par veselības pārbaužu veikšanu, ja tās paredzētas normatīvajos aktos par obligātajām veselības pārbaudēm (MK noteikumu Nr.835 17.3.2.1. apakšpunkts).  Tomēr būtu nepieciešams vēl pirms darba uzsākšanas subsidētajā darba vietā pārliecināties, ka bezdarbnieka veselības stāvoklis ir piemērots veicamajam darbam. Ņemot vērā minēto, MK noteikumu projekts paredz, ka bezdarbniekiem tiek segtas (kompensētas) veselības pārbaužu izmaksas, pirms tie uzsākuši darbu subsidētajā darba vietā, lai pārliecinātos par bezdarbnieka veselības stāvokļa atbilstību veicamajam darbam. Izmaksas par obligāto veselības pārbaužu veikšanu tiks kompensētas atbilstoši bezdarbnieka iesniegtajiem izmaksu apliecinošajiem dokumentiem, nepārsniedzot 30 *euro.*  Grozījumu ierosināti, ņemot vērā, ka nereti rodas gadījumi, ka bezdarbniekam (kuram jau noslēgts darba līgums ar darba devēju) obligātajā veselības pārbaudē tiek konstatēta veselības stāvokļa neatbilstība veicamajam darbam. Līdz ar to, lai mazinātu risku, ka darba devējs slēdz darba līgumu ar bezdarbniekiem, kuru veselība neatbilst veicamajam darbam, bezdarbniekiem tiek segtas (kompensētas) veselības pārbaužu izmaksas pirms tie uzsākuši darbu subsidētajā darba vietā (pirms noslēguši līgumu ar darba devēju).  Savukārt darba devējiem, kas nodarbina bezdarbniekus ar invaliditāti, tiek nodrošināta vienreizēja dotācija par veselības pārbaužu veikšanu, ja tās paredzētas normatīvajos aktos par obligātajām veselības pārbaudēm, lai nodrošinātu, ka darba devējam, kas nodarbina bezdarbniekus ar invaliditāti (kuri jau noslēguši darba līgumu), tiktu segtas radušās izmaksas par obligātās veselības pārbaudes veikšanu.  Kompensācijas izmaksas bezdarbniekiem par obligāto veselības pārbaužu veikšanu tiks segtas no 9.1.1.1. projekta finanšu resursiem un neietekmēs 9.1.1.1. projekta uzraudzības rādītāju vērtību sasniegšanu;  **4.3) precizēt atbalsta reģionālai mobilitātei aprēķināšanas un kompensēšanas nosacījumus**, paredzot, ka transporta izdevumu aprēķināšanai un kompensēšanai bezdarbniekam finansējuma saņēmējs izmanto Finanšu ministrijas kā Eiropas Savienības struktūrfondu un Kohēzijas fonda vadošās iestādes 21.09.2018. “Vienas vienības izmaksu standarta likmes aprēķina un piemērošanas metodiku 1 km izmaksām darbības programmas “Izaugsme un nodarbinātība” īstenošanai” (turpmāk – vienas vienības izmaksu metodika) (*MK noteikumu projekta 6., 10. un 23. punkts*).  Finanšu atlīdzību atbilstoši vienas vienības izmaksu metodikai aprēķinās, papildus ievērojot arī MK noteikumos Nr.75 noteiktos reģionālās mobilitātes piešķiršanas un saņemšanas nosacījumus.  Vienas vienības izmaksu metodikā tiek ietverta transporta izmaksu likme par vienu kilometru, izmantojot autotransportu (0,112 *euro* par kilometru) un sabiedrisko transportu (0,04 *euro* par kilometru).  Lai nodrošinātu reģionālajai mobilitātei paredzēto finanšu līdzekļu saimniecisku, efektīvu un mērķētu izlietojumu, MK noteikumi Nr.75 paredz, ka privātā transporta izmaksas tiks kompensētas tikai gadījumā, ja nebūs pieejams sabiedriskais transports, tādējādi vērtējot katra bezdarbnieka individuālās iespējas nokļūt darba vietā, balstoties uz pieejamo informāciju tīmekļa vietnē <https://www.1188.lv/satiksme>, <https://www.google.com/maps> vai <https://www.balticmaps.eu>, kā arī transporta kustības sarakstu.  Vienas vienības izmaksas tiks aprēķinātas, balstoties uz bezdarbnieka dalību 9.1.1.1. pasākumā un dalību apliecinošiem dokumentiem (piemēram, darba laika atskaites/uzskaites tabeles).  Sabiedriskā transporta pieejamību vērtē un privātā transporta izmaksas bezdarbniekam sedz, ja pastāv viens no šādiem nosacījumiem:  - attālums no bezdarbnieka deklarētās dzīvesvietas līdz darba vietai nokļūšanai nepieciešamā sabiedriskā transporta pieturvietai pārsniedz 2 km;  - sabiedriskā transporta kustības saraksts nenodrošina nokļūšanu darba vietā vienas stundas laikā pirms darba vai nenodrošina izbraukšanu no darba vietas stundas laikā pēc darba beigām;  - pasākumos iesaista bezdarbnieku ar invaliditāti.  Gadījumā, ja izpildās viens no iepriekš minētajiem nosacījumiem (t.i., sabiedriskais transports nav pieejams), reģionālās mobilitātes atbalsta apmērs tiks aprēķināts pamatojoties uz tīmekļa vietnē [*https://www.google.com/maps*](https://www.google.com/maps)vai[*https://www.balticmaps.eu*](https://www.balticmaps.eu) pieejamo informāciju par attālumu no bezdarbnieka deklarētās dzīvesvietas līdz darba vietai piemērojot privātā transporta izmaksu likmi par kilometru. Gadījumā, ja neviens no iepriekš minētajiem nosacījumiem neizpildās, reģionālās mobilitātes atbalsta apmēru aprēķina, pamatojoties uz tīmekļa vietnē <https://www.1188.lv/satiksme> pieejamo informāciju par attālumu no sabiedriskā transporta maršruta sākuma līdz galapunktam, piemērojot sabiedriskā transporta izmaksu likmi par kilometru.  Ņemot vērā, ka saskaņā ar MK 27.06.2017. noteikumiem Nr.371 “Braukšanas maksas atvieglojumu noteikumi”[[3]](#footnote-3) (turpmāk – MK noteikumi Nr.371) ir atsevišķas personu grupas, kurām ir braukšanas maksas atvieglojumi 100% apmērā no sabiedriskā brauciena biļešu cenas, šīm grupām sabiedrisko transporta likmi nepiemēro. Šie bezdarbnieki var saņemt arī reģionālās mobilitātes atbalstu privātā transporta izmantošanai, ja izpildās kāds no kritērijiem, kas paredz privātā transporta līdzekļa izmaksu kompensēšanu (0,112 *euro* par kilometru).  Ja saskaņā ar MK noteikumiem Nr. 371 bezdarbniekam ir daļējs atvieglojums no sabiedriskā transporta biļešu cenas, tad, aprēķinot atbalstu reģionālajai mobilitātei, piemēro vienas vienības izmaksu metodikā noteikto sabiedriskā transporta likmi pilnā apmērā.  MK noteikumu projektā paredzēts, ka minēto finanšu atlīdzību atbilstoši vienas vienības izmaksu metodikai, kā arī ievērojot MK noteikumos Nr.75 noteiktos nosacījumus, aprēķinās tajos gadījumos, ja līgumi ar bezdarbniekiem tiks noslēgti pēc 31.12.2018.  Papildus ar grozījumiem MK noteikumos Nr.75 no 2019. gada tiks palielināts reģionālās mobilitātes atbalsta apmērs ietvaros līdz 150 *euro* mēnesī (iepriekš 100 *euro* mēnesī) (to izmaksā proporcionāli nostrādātajām dienām jeb dienām, kurās bezdarbnieks ieradies darbā un veicis darbu), lai nodrošinātu atbalsta saņēmējiem pietiekamus līdzekļus nokļūšanai darba vietās un samazinātu bezdarbnieku papildu mobilitātes izmaksas, ņemot vērā pieaugošās sabiedriskā transporta un degvielas izmaksas.  Mobilitātes atbalstu projekta ietvaros 2017. gadā saņēma 30 bezdarbnieki, tādēļ prognozējams, ka izmaksu pieaugums 9.1.1.1.pasākuma īstenošanai nebūs liels (indikatīvi 5 190 *euro*). Papildu nepieciešamās izmaksas/finansējums tiks segts no projekta finanšu resursiem un neietekmēs projekta uzraudzības rādītāju vērtību sasniegšanu;  **4.4)** **precizēt ar valsts atbalsta saņemšanu saistītos nosacījumus** *(MK noteikumu projekta 1., 11., 13. 14., 15., 16., 17., 19., 20., 21. un 22.punkts)*. Šobrīd finanšu atbalsts darba devējam dotācijas veidā tiek piešķirts atbilstoši MK noteikumu Nr.835 piektās nodaļas nosacījumiem un tajā minētajām Eiropas Komisijas regulām.  MK noteikumu projekts paredz, ka finanšu atbalstu darba devējiem varēs sniegt arī atbilstoši Komisijas regula Nr.651/2014. Tādējādi plānots darba devējiem nodrošināt plašākas izvēles iespējas, veidojot darba vietas nelabvēlīgākā situācijā esošiem bezdarbniekiem, kā arī iespēju saņemt atbalstu bezdarbnieku nodarbināšanai, nepārsniedzot *de minimis* noteikto atbalsta apmēru.  Darba devēji, ja kvalificēsies kā valsts atbalsta saņēmēji, varēs izvēlēties pieteikties *de minimis* atbalstam vai atbalstam saskaņā ar Komisijas regulas 651/2014 6.iedaļu, kas paredz atbalsta sniegšanu nelabvēlīgākā un īpaši nelabvēlīgā situācijā esošiem darba ņēmējiem un strādājošām personām ar invaliditāti algu subsīdiju veidā (Komisijas regulas Nr.651/2014 32. un 33.pants).  Atbalsts Komisijas regulas Nr.651/2014 ietvaros var tikt sniegts personām ar invaliditāti (2.panta 3.punkts) un nelabvēlīgākā situācijā esošiem darba ņēmējiem (2.panta 4.punkts). MK noteikumu projekts neparedz pasākumu mērķa grupas paplašināšanu un atbalsts Komisijas regulas Nr.651/2014 ietvaros tiks sniegts MK noteikumu Nr.835 3.punktā minētajai mērķa grupai, kas vienlaikus atbilst arī Komisijas regulas Nr. Nr.651/2014 2.panta 3.daļas (a) apakšpunktam (strādājoša persona ar invaliditāti) un 2.panta 4.daļas (a), (d), (g) apakšpunktam (ilgstošie bezdarbnieki, bezdarbnieki, kas vecāki par 55 gadiem, bēgļi (kā etniskās minoritātes).  Lai nodrošinātu MK noteikumu Nr.835 3. punktā uzskaitīto mērķa grupu atbilstību Komisijas regulas Nr.651/2014 2. pantā noteiktajām definīcijām MK noteikumu projekts paredz precizēt 9.1.1.1. pasākuma mērķa grupu (*MK noteikumu projekta 1.punkts*). Paredzēta atbalsta sniegšana personām ar invaliditāti, kuras vienlaikus atbilst arī Komisijas regulas Nr.651/2014 2.panta 3.punkta “a” apakšpunktam (strādājoša persona ar invaliditāti).  Invaliditātes ekspertīzi Latvijā veic Veselības un darbspēju ekspertīzes ārstu valsts komisija (VDEĀVK) un invaliditāti nosaka/piešķir saskaņā valsts tiesību aktiem.  Atbilstoši Bezdarbnieku un darba meklētāju atbalsta likuma 12.panta pirmās daļas 1.punktam, bezdarbnieka statusa zaudēšanas pamats ir darba ņēmēja vai pašnodarbinātā statusa iegūšana saskaņā ar likumu “Par valsts sociālo apdrošināšanu”, izņemot šā statusa iegūšanu uz laiku līdz diviem mēnešiem, ja par to paziņots NVA, kā arī izņemot iesaistīšanos aktīvajos nodarbinātības pasākumos. Tas nozīmē, ka tiek paredzēti izņēmuma gadījumi, kad persona var iegūt darba ņēmēja statusu, vienlaikus nezaudējot bezdarbnieka statusu.  Atbilstoši likuma “Par valsts sociālo apdrošināšanu” 1.panta pirmās daļas 2.punktam, darba ņēmējs ir persona, kas uz darba līguma pamata par nolīgto darba samaksu veic noteiktu darbu darba devēja vadībā, izņemot mikrouzņēmuma darbinieku. Par bezdarbniekiem, kas piedalās subsidētās nodarbinātības pasākumos (9.1.1.1. pasākumā) tiek veiktas VOSAI iemaksas u.c. no nodarbinātības izrietošo nodokļu iemaksas kā par darba ņēmēju.  Ņemot vērā iepriekš minēto, nodarbinātības pasākumos nodarbinātie (tai skaitā 9.1.1.1. pasākuma ietvaros nodarbinātie), kaut arī saglabā bezdarbnieka statusu, ir uzskatāmi par darba ņēmējiem vai strādājošām personām ar invaliditāti gan tiesiskajās attiecībās ar valsti, gan ar darba devēju Komisijas regulas Nr.651/2014 izpratnē. Šajos gadījumos atrašanās bezdarbnieka statusā ir formāla un nodrošina iespēju 9.1.1.1. pasākuma ietvaros nodarbinātajiem saņemt NVA piedāvāto atbalstu.  MK noteikumu projekts paredz atbalsta sniegšanu nelabvēlīgākā situācijā esošiem bezdarbniekiem, kuri vienlaikus atbilst arī Komisijas regulas Nr.651/2014 2.panta 4.punkta “a”, “d” un “g” apakšpunktam:  - persona ir bijusi bez darba vismaz 12 mēnešus un šajā periodā nav bijusi uzskatāma par darba ņēmēju vai pašnodarbināto atbilstoši likumam “Par valsts sociālo apdrošināšanu” ilgāk par diviem mēnešiem bez pārtraukuma, kas vienlaikus atbilst Komisijas regulas Nr.651/2014 2.panta 4.punkta “a” apakšpunktam - nelabvēlīgākā situācijā esošs darba ņēmējs - persona kurai iepriekšējos sešos mēnešos nav bijis regulāra algota darba. Atbilstoši Latvijas darba tirgus situācijai, par ilgstošo bezdarbnieku tiek uzskatīta persona, kas bijusi bez darba vismaz 12 mēnešus, tādēļ MK noteikumu projekta paredz atbalsta sniegšanu ilgstošajiem bezdarbniekiem ar ilgāku bezdarba periodu iesaistei pasākumā, vienlaikus nenonākot pretrunā ar Komisijas regulas Nr.651/2014 2.panta 4.punkta “a” apakšpunktā noteikto;  - persona ir vecāka par 55 gadiem, kas vienlaikus atbilst Komisijas regulas Nr.651/2014 2.panta 4.punkta “d” apakšpunktam – persona, kura ir vecāka par 50 gadiem. Atbilstoši Latvijas darba tirgus situācijai lielākais bezdarbnieku īpatsvars ir vecuma grupā no 55 līdz 59 gadiem, tādēļ atbalsts tiek novirzīts šīs mērķa grupas iesaistei nodarbinātībā, vienlaikus nenonākot pretrunā ar Komisijas regulas Nr.651/2014 2.panta 4.punkta “d” apakšpunktā noteikto;  - persona, kura ieguvusi bēgļa vai alternatīvās personas statusu, kas vienlaikus atbilst Komisijas regulas Nr.651/2014 2.panta 4.punkta “g” apakšpunktam, jo ir uzskatāma par personu, kura pieder pie etniskās minoritātes un kurai ir jānostiprina valodas zināšanas, profesionālās zināšanas vai profesionālā pieredze, lai palielinātu savas iespējas iegūt pastāvīgu darbu. Bēgļus un personas ar alternatīvo statusu par etniskām minoritātēm Latvijā var uzskatīt tādēļ, ka lielākā daļa no tiem kādu laiku uzturas Latvijā, cenšas iesaistīties nodarbinātībā un integrēties sabiedrībā, tādēļ to saites ar Latviju ir pietiekoši ciešas un šīs personas veido etnisko minoritāšu grupu, kas, līdzīgi kā citas personas, kuras saskaras ar valodas barjeru u.c. šķēršļiem, kas rada grūtības iekārtoties darbā, var saņemt atbalstu bezdarba situācijas risināšanai.  Ja finanšu atbalstu nodrošina nelabvēlīgākā situācijā esošu bezdarbnieku nodarbināšanai, atbalstu darba algas dotācijas veidā piešķir uz laiku, kas nepārsniedz 12 mēnešus (Komisijas regulas Nr.651/2014 32.panta 2.daļa) un bezdarbniekam var tikt nodrošināts arī darba vadītājs, sedzot 50% no darba vadītāja algu izmaksām (Komisijas regulas Nr. Nr.651/2014 35.panta 2.daļas (a) apakšpunkts un 35.panta 4.daļa).  Savukārt, nodarbinot bezdarbnieku ar invaliditāti, atbalstu dotācijas veidā piešķir 75% apmērā no algu izmaksām viena gada laikā. Ikmēneša dotācijas apmērs nedrīkst pārsniegt pusotras valstī noteiktās minimālās mēneša darba algas apmēru vai valstī noteiktās minimālās mēneša darba algas apmēru, ja bezdarbnieku ar invaliditāti plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai) (Komisijas regulas Nr. Nr.651/2014 33.panta 5.daļa).  Nodarbinot bezdarbnieku ar invaliditāti, attiecināmās izmaksas ir Komisijas regulas Nr.651/2014 34.panta 2.daļas “a”, “b”, “c” punktā minētās izmaksas (izmaksas darba vietas pielāgošanai un darba vadītāja nodrošināšanai).  MK noteikumu projekts paredz, ka nodarbinot bezdarbnieku ar invaliditāti ir attiecināmas izmaksas darba vietas pielāgošanai bezdarbniekam ar invaliditāti atbilstoši Komisijas regulas Nr.651/2014 34. panta 2. punkta “c” apakšpunktam un 34. panta 3.punktam, kā ar ievērojot MK noteikum Nr.835 21.1.apakšpunktā minēto, t.sk. MK noteikumu Nr.75 88.3.apakšpunktā noteikto izmaksu ierobežojumu (dotāciju piešķir - ne vairāk kā 711 *euro* vienas darba vietas pielāgošanai);  MK noteikumu projekts paredz, ka atbilstoši Komisijas regulas Nr.651/2014 35.panta 2.punkta “a” apakšpunktam, nodarbinot nelabvēlīgākā situācijā esošu bezdarbnieku, var tikts segtas izmaksas personāla nodarbināšanu (darba vadītāja algai) tikai par laiku, kurš veltīts palīdzības sniegšanai nelabvēlīgākā situācijā esošiem darba ņēmējiem. Secināms, ka iepriekš minēto atbalstu var nodrošināt MK noteikumu Nr.75 82.2.apakšpunktā minētais kvalificētais darba vadītāju, kurš palīdz 9.1.1.1. projekta atbalsta pasākumos iesaistītajiem bezdarbniekiem apgūt darbam nepieciešamās pamatprasmes un iemaņas. Turklāt, Komisijas regulas Nr.651/2014 35.panta 3.punkts nosaka, ka sniegtā palīdzība ietver pasākumus, ar ko atbalsta nelabvēlīgākā situācijā esošā darba ņēmēja autonomiju un pielāgošanos darba videi, pavadot šo darba ņēmēju sociālajās un administratīvajās procedūrās, veicinot komunikāciju ar uzņēmēju un risinot konfliktus. Viens no darba vadītāja uzdevumiem ir palīdzēt bezdarbniekam pielāgoties darbam un iejusties darba vidē, tādējādi veicinot darba prasmju apguvi, kontaktu tīkla izveidi un komunikāciju organizācijas iekšienē. Identisks atbalsts tiek nodrošināts arī bezdarbniekiem ar invaliditāti, atbilstoši Komisijas regulas Nr.651/2014 34.panta 2.punkta (b) apakšpunktā.  MK noteikumu projekts paredz, ka finanšu atbalstu piešķir atbilstoši Regulas Nr.651/2014 nosacījumiem no 01.04.2019. (*MK noteikumu projekta 24.punkts*). Pārejas periods noteikts, lai nodrošinātu Regulas Nr.651/2014 ieviešanu, t.sk., lai finansējuma saņēmējs varētu veikt iekšējo normatīvo aktu/regulējuma grozījumus/pielāgošanu.  Ierosinātie grozījumi paredz, ka finanšu atbalstu darba devējam dotācijas veidā MK noteikumu Nr.835 17.3.1. un 17.3.2. apakšpunktā minētajām izmaksām nepiešķir kā *de minimis* atbalstu atbilstoši Komisijas 27.06.2014. Regulas (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (turpmāk – Komisijas regula 717/2014) un Komisijas 18.12.2013. decembra Regulas (ES) Nr. 1408/2013 par Līguma 107. un 108. panta piemērošanu *de minimis* atbalstam lauksaimniecības nozarē (turpmāk – Komisijas regula 1408/2013) nosacījumiem, neattiecina uz līgumiem, kurus finansējuma saņēmējs ar darba devējiem noslēdzis līdz 31.03.2019. (*MK noteikumu projekta 24.punkts*).  MK noteikumu projektā ir paredzēti citi no Komisijas regulas Nr. 651/2014 izrietošie nosacījumi attiecībā uz nozaru ierobežojumiem, regulas piemērošanas termiņu un informācijas publicēšanas pienākumu.  Ņemot vērā, ka atbalstu tiek plānots izmaksāt saskaņā ar Komisijas regulu Nr.651/2014, MK noteikumu projekts paredz izslēgt turpmāk iespēju paralēli saņemt atbalstu saskaņā ar Komisijas regulu 717/2014 un Komisijas regulu 1408/2013 (*MK noteikumu projekta 13. 15., 16., 17., 19., 20., 21., un 22.punkts*).  Grozījumi ierosināti ņemot vērā, ka nav lietderīgi piešķirt *de minimis* atbalstu, ja ir iespēja darba devējam piešķirt atbalstu saskaņā ar Komisijas regulu Nr.651/2014, jo *de minimis* atbalsts ir ierobežota apmēra atbalsts, ko dalībvalstis izvēlas, galvenokārt krīzes situāciju risināšanā, vai paredz atbalsta pasākumiem, ko nav iespējams skaņot ar Eiropas Komisijas izdotajiem normatīvajiem aktiem par valsts atbalstu;  **5)** nodrošināt **vienotu/skaidru tiesību normas interpretāciju**:  **5.1)** precizējot MK noteikumu Nr.835 28.8. apakšpunktu saskaņā ar Finanšu ministrijas – vadošās iestādes vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā” (15.23.apakšpunktu), paredzot, ka personāla darba laika uzskaite par nostrādāto laiku un veiktajām funkcijām tiek veikta gadījumā, ja personāla atlīdzībai piemēro daļlaika attiecināmības principu (*MK noteikumu projekta 12. punkts)*;  **5.2)** svītrojot MK noteikumu Nr.835 17.13. apakšpunktā vārdu “īres”, ņemot vērā, ka projektā īstenojamās darbības vairāk ir attiecināmas uz jēdzienu “noma” (nevis “īre”) atbilstoši Civillikumam *(MK noteikumu projekta 8.punkts)*.  Kopumā ierosinātie grozījumi pozitīvi ietekmēs pasākuma mērķa grupu, jo 9.1.1.1. pasākumā papildus varēs iesaistīties bezdarbnieki ar invaliditāti, tādējādi tiks sekmēta viņu integrācija darba tirgū (iekārtošanās pastāvīgā darbā) un samazināta darbaspēka zināšanu un prasmju neatbilstība darba tirgus prasībām. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija, NVA. |
| 4. | Cita informācija | MK noteikumu projekts kopumā veicinās 9.1.1.1. pasākuma uzraudzības rādītāju sasniegšanu un DP 9. PV snieguma ietvara rādītāju izpildi.  MK noteikumu projekts ietekmē finansējuma saņēmēju, jo tas paredz precizēt pasākuma īstenošanas nosacījumus, t.sk. precizēt starpposma finanšu rādītāja vērtību, 9.1.1.1.pasākuma ietvaros projektam pieejamo maksimālo kopējo finansējumu un precizēt izmaksu pozīcijas.  Izvērtējot ierosināto grozījumu ietekmi, t.sk. ņemot vērā iepriekš minēto, pēc MK noteikumu spēkā stāšanās būs nepieciešams veikt attiecīgus grozījumus projektā.  MK noteikumu projekts neietekmē (nemaina) DP 9. PV 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” kopējo pieejamo maksimālo finansējumu un sasniedzamos iznākuma un rezultātu rādītājus. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir nelabvēlīgākā situācijā esoši bezdarbnieki, tostarp ilgstošie bezdarbnieki, kuri atbilst vismaz vienam no šādiem kritērijiem:  1) persona ar invaliditāti;  2) nelabvēlīgākā situācijā esoši bezdarbnieki:  2.1) persona ir bijusi bez darba vismaz 12 mēnešus un šajā periodā nav bijusi uzskatāma par darba ņēmēju vai pašnodarbināto atbilstoši likumam “Par valsts sociālo apdrošināšanu” ilgāk par diviem mēnešiem bez pārtraukuma;  2.2) persona ir vecāka par 55 gadiem’  2.3) persona, kura ieguvusi bēgļa vai alternatīvās personas statusu  Atbilstoši NVA statistikas datiem 2018. gada jūnija beigās bezdarbnieka statusā atradās indikatīvi 59,1 tūkst. personas. No reģistrētajiem bezdarbniekiem (2018. gada jūnija beigās) indikatīvi 16,1 tūkst. bija ilgstošie bezdarbnieki, 8,2 tūkst. bezdarbnieki ar invaliditāti, 23,8 tūkst. bezdarbnieki vecumā virs 50 gadiem. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam ir ietekme uz tautsaimniecību, kā arī uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, jo darba devējiem būs plašāka iespēja piesaistīt savam uzņēmumam vajadzīgos darbiniekus, nodarbinot subsidētajās darba vietās bezdarbniekus ar invaliditāti.  MK noteikumu projektam ir ietekme uz sabiedrības mērķgrupām, jo bezdarbniekiem ar invaliditāti būs plašākas iespējas pilnveidot darba prasmes un iemaņas (stiprināt darba komponenti), kā arī iesaistīties pastāvīgā nodarbinātībā.  MK noteikumu projekts nesniedz ietekmi uz vidi, konkurenci, veselību, kā arī neietekmē uzņēmējdarbības vidi un administratīvo slogu.  Izmaiņas reģionālās mobilitātes finanšu atbalsta piešķiršanā samazinās administratīvo slogu finansējuma saņēmējam un bezdarbniekiem. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2018.gads** | | Turpmākie trīs gadi (*euro*) | | | | |
| **2019.** | | **2020.** | | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 4 714 580 | 230 737 | 4 490 550 | 860 139 | 4 892 101 | 1 515 589 | 717 444 |
| 2. Budžeta izdevumi | 5 546 565 | 0 | 5 283 000 | 783 004 | 5 755 413 | 1 496 101 | 600 918 |
| 3. Finansiālā ietekme | -831 985 | 230 737 | -792 450 | 77 135 | -863 312 | 19 488 | 116 526 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | -831 985 | 230 737 | -792 450 | 77 135 | -863 312 | 19 488 | 116 526 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr.835, šobrīd 9.1.1.1. pasākuma ietvaros projektam (projekts Nr.: 9.1.1.1/15/I/001 “Subsidētās darbavietas bezdarbniekiem”, valsts budžeta apakšprogramma 63.07.00 “Eiropas Sociālā fonda (ESF) īstenotie projekti labklājības nozarē (2014.–2020.)”) pieejamais maksimālais kopējais attiecināmais finansējums ir 37 218 825 *euro*, t.sk. ESF finansējums – 31 636 001 *euro*, valsts budžeta finansējums – 3 827 428 *euro* un privātais līdzfinansējums (darba devēju finansējums) – ne mazāk kā 1 755 396 *euro*. Finansējuma saņēmējs projekta iesniegumā kopējo attiecināmo finansējumu plāno ne mazāk kā 35 823 499 *euro* apmērā, t.sk. ESF finansējumu – 30 449 974 *euro* apmērā, valsts budžeta finansējumu – 3 701 996 *euro* apmērā un privāto līdzfinansējumu (darba devēju finansējums) – ne mazāk kā 1 671 529 *euro*.  MK noteikumu projekts paredz palielināt (pārdalot no 9.1.1.2. pasākuma) pasākuma ietvaros projektam pieejamo maksimālo kopējo attiecināmo finansējumu par 4 090 915 *euro*, līdz ar to pēc MK noteikumu projekta spēkā stāšanās dienas pasākuma ietvaros projektam pieejamais maksimālais kopējais attiecināmais finansējums būs 41 309 740 *euro*, t.sk. ESF finansējums – 35 113 279 *euro*, valsts budžeta finansējums – 4 441 065 *euro* un privātais līdzfinansējums (darba devēju finansējums) – ne mazāk kā 1 755 396 *euro*.  Finansējuma saņēmējs projekta iesniegumā kopējo attiecināmo finansējumu plāno ne mazāk kā 39 914 414 *euro* apmērā, t.sk. ESF finansējumu – 33 927 252 *euro* apmērā, valsts budžeta finansējumu – 4 315 633 *euro* apmērā un privāto līdzfinansējumu (darba devēju finansējums) – ne mazāk kā 1 671 529 *euro*.  **2015. gadā** kopējais faktiskais apgūtais finansējums (atbilstoši Valsts kases informācijai) 1 006 744 *euro*, t.sk. ESF finansējums 855 732 *euro* un valsts budžeta finansējums 151 012 *euro*.  Ņemot vērā, ka atbilstoši Kohēzijas politikas fondu vadības informācijas sistēmai 2014.-2020. gadam (KP VIS) 2016. gadā 9.1.1.1. projektam tika konstatētas neatbilstības 129,77 *euro* apmērā (noapaļojot 130 *euro*), par konstatēto neatbilstības summu ir samazināta 9.1.1.1. projekta attiecināmā izdevumu summa - 2015. gadā par neatbilstoši veikto izdevumu summu 59,77 *euro* (noapaļojot 60 *euro*) apmērā un 2016. gadā par neatbilstoši veikto izdevumu summa 70 *euro* apmērā.  Ņemot vērā minēto, saskaņā ar projekta 2.pielikumā “Finansēšanas plāns” norādīto, 2015. gadā projekta kopējais finansējums indikatīvi ir 1 585 666 *euro* apmērā, no tā publiskais finansējums 1 006 684 *euro*, t.sk. ESF finansējums 910 445 *euro*, valsts budžeta finansējums 96 239 *euro* un privātais līdzfinansējums 578 982 *euro*.  **2016. gadā** kopējais faktiskais apgūtais finansējums (atbilstoši Valsts kases informācijai) 3 763 318 *euro*, t.sk. ESF finansējums 3 198 820 *euro* un valsts budžeta finansējums 564 498 *euro*.  Ņemot vērā iepriekš minēto par 2016. gadā 9.1.1.1. projektam konstatēto neatbilstību, saskaņā ar projekta 2.pielikumā “Finansēšanas plāns” norādīto, 2016. gadā projekta kopējais finansējums indikatīvi ir 5 953 509 *euro* apmērā, no tā publiskais finansējums 3 763 248 *euro*, t.sk. ESF finansējums 3 403 481 *euro*, valsts budžeta finansējums 359 767 *euro* un privātais līdzfinansējums 2 190 261 *euro*.  **2017. gadā** kopējais faktiskais apgūtais finansējums (atbilstoši Valsts kases informācijai) 5 400 574 *euro*, t.sk. ESF finansējums 4 590 488 *euro* un valsts budžeta finansējums 810 086 *euro*.  **2018. gadā** projektam valsts budžeta ilgtermiņa saistībās apstiprināts finansējums 5 546 565 *euro* apmērā, t.sk. ESF finansējums 4 714 580 *euro* un valsts budžeta finansējums 831 985 *euro*.  Šobrīd saskaņā ar projekta 2.pielikumā “Finansēšanas plāns” norādīto, 2018. gadā projekta kopējais finansējums indikatīvi plānots 8 066 565 *euro* apmērā, no tā publiskais finansējums 5 666 565 *euro*, t.sk. ESF finansējums 5 052 309 *euro*, valsts budžeta finansējums 614 256 *euro* un privātais līdzfinansējums 2 400 000 *euro*.  Papildus jāņem vērā, ka šobrīd nav veikti attiecīgi grozījumi (samazinot publisko finansējumu 120 000 *euro* apmērā) 9.1.1.1. projekta iesnieguma 2. pielikumā (“Finansēšanas plāns”).  Pēc MK noteikumu projekta spēkā stāšanās 2018. gadam projekta kopējais finansējums plānots 7 946 565 *euro* apmērā, no tā publiskais finansējums 5 546 565 *euro*, t.sk. ESF finansējums 4 945 317 *euro*, valsts budžeta finansējums 601 248 *euro* un privātais līdzfinansējums 2 400 000 *euro*.  2018. gada projekta finansējums samazināts 120 000 *euro* apmērā (atbilstoši Finanšu ministrijas 29.10.2018. rīkojumam Nr.392 “Par budžeta resora “74. Gadskārtējā valsts budžeta izpildes procesā pārdalāmais finansējums” programmā 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” līdzekļu pārdali 2018. gadā”).  2018. gada finansējuma samazinājuma daļa 120 000 *euro* apmērā pārplānota uz projekta ieviešanas 2021. gadu (100 000 *euro* apmērā) un 2022. gadu (20 000 *euro* apmērā).  **2019. gadā** projektam vidējā termiņa budžeta ietvarā apstiprināts finansējums 5 283 000 *euro* apmērā, t.sk. ESF finansējums 4 490 550 *euro* un valsts budžeta finansējums 792 450 *euro*.  Šobrīd saskaņā ar projekta 2.pielikumā “Finansēšanas plāns” norādīto, 2019. gadā projekta kopējais finansējums indikatīvi plānots 7 578 029 *euro* apmērā, no tā publiskais finansējums 5 578 029 *euro*, t.sk. ESF finansējums 4 973 371 *euro*, valsts budžeta finansējums 604 658 *euro* un privātais līdzfinansējums 2 000 000 *euro*.  Pēc MK noteikumu projekta spēkā stāšanās 2019. gadam projekta kopējais finansējums indikatīvi plānots 8 066 004 *euro* apmērā, no tā publiskais finansējums 6 066 004 *euro*, t.sk. ESF finansējums 5 350 689 *euro*, valsts budžeta finansējums 715 315 *euro* un privātais līdzfinansējums 2 000 000 *euro*.  Publiskais finansējums indikatīvi 487 975 *euro* apmērā tiks pārdalīts no 9.1.1.2. pasākuma.  2019. gada projekta finansējums palielināts 295 029 *euro* apmērā (ar 16.07.2018. vēstuli Nr.25-5-02/49 par Labklājības ministrijas pamatbudžeta bāzes izdevumu precizēšanu projektiem 2019.-2021.gadam un tālākā laikposmā līdz projekta īstenošanai).  **2020. gadā** projektam vidējā termiņa budžeta ietvarā apstiprināts finansējums 5 755 413 *euro* apmērā, t.sk. ESF finansējums 4 892 101 *euro* un valsts budžeta finansējums 863 312 *euro*.  Šobrīd saskaņā ar projekta 2.pielikumā “Finansēšanas plāns” norādīto, 2020. gadā projekta kopējais finansējums indikatīvi plānots 7 755 414 *euro* apmērā, no tā publiskais finansējums 5 755 414 *euro*, t.sk. ESF finansējums 5 131 527 *euro*, valsts budžeta finansējums 623 887 *euro* un privātais līdzfinansējums 2 000 000 *euro*.  Pēc MK noteikumu projekta spēkā stāšanās 2020. gadam projekta kopējais finansējums indikatīvi plānots 9 251 514 *euro* apmērā, no tā publiskais finansējums 7 251 514 *euro*, t.sk. ESF finansējums 6 407 690 *euro*, valsts budžeta finansējums 843 824 *euro* un privātais līdzfinansējums 2 000 000 *euro*.  Publiskais finansējums indikatīvi 1 496 100 *euro* apmērā tiks pārdalīts no 9.1.1.2. pasākuma.  **2021. gadā** projektam vidējā termiņa budžeta ietvarā apstiprināts finansējums 4 697 020 *euro* apmērā, t.sk. ESF finansējums 3 992 467 *euro* un valsts budžeta finansējums 704 553 *euro*.  Šobrīd saskaņā ar projekta 2.pielikumā “Finansēšanas plāns” norādīto, 2021. gadā projekta kopējais finansējums indikatīvi plānots 6 197 021 *euro* apmērā, no tā publiskais finansējums 4 697 020 *euro*, t.sk. ESF finansējums 4 187 863 *euro*, valsts budžeta finansējums 509 157 *euro* un privātais līdzfinansējums 1 500 000 *euro*.  Pēc MK noteikumu projekta spēkā stāšanās 2021. gadam projekta kopējais finansējums indikatīvi plānots 7 856 331 *euro* apmērā, no tā publiskais finansējums 6 356 331 *euro*, t.sk. ESF finansējums 5 609 545 *euro*, valsts budžeta finansējums 746 786 *euro* un privātais līdzfinansējums 1 500 000 *euro*.  Publiskais finansējums indikatīvi 1 559 311 *euro* apmērā tiks pārdalīts no 9.1.1.2. pasākuma.  **2022. gadā** projektam vidējā termiņa budžeta ietvarā apstiprināts finansējums 2 284 306 *euro* apmērā, t.sk. ESF finansējums 1 941 660 *euro* un valsts budžeta finansējums 342 646 *euro*.  Šobrīd saskaņā ar projekta 2.pielikumā “Finansēšanas plāns” norādīto, 2022. gadā projekta kopējais finansējums indikatīvi plānots 2 784 306 *euro* apmērā, no tā publiskais finansējums 2 284 306 *euro*, t.sk. ESF finansējums 1 975 710 *euro*, valsts budžeta finansējums 308 596 *euro* un privātais līdzfinansējums 500 000 *euro*.  Pēc MK noteikumu projekta spēkā stāšanās 2022. gadam projekta kopējais finansējums indikatīvi plānots 3 351 835 *euro* apmērā, no tā publiskais finansējums 2 851 835 *euro*, t.sk. ESF finansējums 2 484 817 *euro*, valsts budžeta finansējums 367 018 *euro* un privātais līdzfinansējums 500 000 *euro*.  Publiskais finansējums indikatīvi 547 529 *euro* apmērā tiks pārdalīts no 9.1.1.2. pasākuma. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts neietekmē amata vietu skaita izmaiņas. | | | | | | |
| 8. Cita informācija | Finansējums (publiskais finansējums 4 090 915 *euro* apmērā) tiks pārdalīts no 9.1.1.2.pasākuma.  Nepieciešamais papildu finansējums (ko nepieciešams pārdalīt no SAM 9.1.1.2.) tiek aprēķināts, veidojot starpību no kopējā publiskā finansējuma pēc MK noteikumu projekta spēkā stāšanās un šobrīd projektam valsts budžeta ilgtermiņa saistībās apstiprinātā/plānotā finansējuma. Papildus jāņem vērā, ka projekta kopējais plānotais finansējums valsts budžetā neatbilst projekta kopējam plānotajam finansējumam, kas norādīts projekta 2.pielikumā “Finansēšanas plāns”.  Finansējuma sadalījums pa gadiem norādīts indikatīvi un var tikt precizēts.  Pēc MK noteikumu spēkā stāšanās tiks ierosināts veikt attiecīgus grozījumus projektā, t.sk. projekta iesnieguma 2. pielikumā (“Finansēšanas plāns”). | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | MK noteikumu projektu MK nepieciešams izskatīt pēc (vai vienlaikus) Labklājības ministrijas izstrādāta MK noteikumu projekta “Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” spēkā stāšanās (iesniegti izskatīšanai MK 04.12.2018. sēdē).  MK noteikumu projekts izstrādāts saskaņā ar Labklājības ministrijas ierosinātajiem grozījumiem MK noteikumos Nr.75 (izsludināti Valsts sekretāru 30.08.2018. sanāksmē (VSS-875)).  Lai nodrošinātu 9. PV starpposma finanšu rādītāju vērtību atbilstību DP, bez iepriekš minētajiem grozījumiem 9.1.1.2. pasākuma MK noteikumos papildus nepieciešams veikt grozījumus šādos MK noteikumos:  **1)** MK 11.08.2015. noteikumos Nr. 467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”;  **2)** MK 20.10.2018. noteikumos Nr. 601 “Darbības programmas “Izaugsme un nodarbinātība” Eiropas Sociālā fonda 9.1.4. specifiskā atbalsta mērķa “Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.2. pasākuma “Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana” īstenošanas noteikumi”;  **3)** MK 09.02.2016. noteikumos Nr. 102 “Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” īstenošanas noteikumi”;  **4)** MK 14.04.2015. noteikumos Nr. 193 “Darbības programmas “Izaugsme un nodarbinātība” 9.2.1.specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1.pasākuma “Profesionāla sociālā darba attīstība pašvaldībās” īstenošanas noteikumi”;  **5)** MK 07.07.2015. noteikumos Nr. 386 “Darbības programmas “Izaugsme un nodarbinātība” 9.2.1.specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām” 9.2.1.2.pasākuma “Iekļaujoša darba tirgus un nabadzības risku pētījumi un monitorings” īstenošanas noteikumi”;  **6)** MK 16.06.2015. noteikumos Nr. 313 “Darbības programmas “Izaugsme un nodarbinātība” 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstitucionalizācija” īstenošanas noteikumi”;  **7)** MK 09.02.2016. noteikumos Nr. 91 “Darbības programmas “Izaugsme un nodarbinātība” 9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.2. pasākuma “Sociālo pakalpojumu atbalsta sistēmas pilnveide” īstenošanas noteikumi”. |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | MK noteikumu projekts paredz, ka finanšu atbalsts darba devējam dotācijas veidā tiek sniegts saskaņā ar:  1) Komisijas18.12.2013. Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 24.12.2013., Nr. L 352/1) (turpmāk – Komisijas regula Nr. 1407/2013);  2) Komisijas regulu Nr.651/2014. | | |
| 2. | Citas starptautiskās saistības | | Projekts šo jomu neskar | | |
| 3. | Cita informācija | | Nav | | |
| **1. tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Komisijas regula Nr.1407/2013;  Komisijas regula Nr. 651/2014. | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.651/2014 2. panta 4.punkta “a”, “d”, “g” apakšpunkts. | | MK noteikumu projekta 1.punkts. | | Ieviests pilnībā. | Atbalsts Komisijas regulas Nr.651/2014 ietvaros var tikt sniegts nelabvēlīgākā situācijā esošiem darba ņēmējiem (2.panta 4.punkts). MK noteikumu projekts neparedz pasākumu mērķa grupas paplašināšu un atbalsts Komisijas regulas Nr.651/2014 ietvaros tiks sniegts MK noteikumu Nr.835 3.punktā minētajiem bezdarbniekiem, kas vienlaikus atbilst arī Komisijas regulas Nr. Nr.651/2014 2.panta 4.punkta “a”, “d”, “g” apakšpunktam (ilgstošie bezdarbnieki, bezdarbnieki, kas vecāki par 55 gadiem, etniskās minoritātes – bēgļi). MK noteikumu projekts paredz atšķirīgus mērķa grupas kritērijus, kas atbilst nacionālajai darba tirgus situācijai, paredzot, ka atbalsts 9.1.1.1. projektā tiek nodrošināts iepriekš definētām mērķa grupām, kas vienlaikus ir saskaņā ar Komisijas regulu Nr.651/2014. |
| Komisijas regula Nr.1407/2013. | | MK noteikumu projekta 13.punkts. | | Ieviesta vispārīgas atsauces veidā. | MK noteikumu projekts neparedz stingrākas prasības. |
| Komisijas regula Nr.651/2014. | | MK noteikumu projekta 13.punkts. | | Ieviesta vispārīgas atsauces veidā. | MK noteikumu projekts neparedz stingrākas prasības. |
| Komisijas regulas Nr.651/2014 4.panta 1.punkta “o”, “p”, “q”, “r” apakšpunkts. | | MK noteikumu projekta 14.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas Nr.651/2014 1.panta 3.punkta “d” apakšpunkts, 1.panta 2. un 4.punkts. | | MK noteikumu projekta 14.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas Nr.1407/2013 2. panta 2. punkts, 3. panta 2. punkts. | | MK noteikumu projekta 16.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas Nr.1407/2013 1. panta 2. punkts. | | MK noteikumu projekta 17.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas Nr.651/2014 1. panta 3. punkta “c” apakšpunkts. | | MK noteikumu projekta 18.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas Nr. 651/2014 1. panta 3. punkta otrā daļa. | | MK noteikumu projekta 18.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas Nr.651/2014 32. panta 6. punkts. | | MK noteikumu projekta 18.punkts. | | Ieviests pilnībā. | Ja finanšu atbalstu nodrošina nelabvēlīgākā situācijā esošu bezdarbnieku nodarbināšanai, atbalstu darba algas dotācijas veidā piešķir 50 % apmērā no algu izmaksām viena gada laikā. Ikmēneša dotācija nedrīkst pārsniegt valstī noteiktās minimālās mēneša darba algas apmēru. |
| Komisijas regulas Nr.651/2014 35.panta 2. punkta “a” apakšpunkts, 35. panta 4.punkts. | | MK noteikumu projekta 18.punkts. | | Ieviests pilnībā. | Ja finanšu atbalstu nodrošina nelabvēlīgākā situācijā esošu bezdarbnieku nodarbināšanai, bezdarbniekam var tikt nodrošināts arī darba vadītājs. Finanšu atbalstu ikmēneša dotācijas veidā piešķir 50% apmērā no valstī noteiktās minimālās mēneša darba algas apmēra proporcionāli bezdarbnieka nostrādātajām dienām mēnesī.  MK noteikumu projekts neparedz segt izmaksas par darba vadītāju apmācību. |
| Komisijas regulas Nr.651/2014 33.panta 5.punkts | | MK noteikumu projekta 18.punkts. | | Ieviests pilnībā. | Nodarbinot bezdarbnieku ar invaliditāti, atbalstu dotācijas veidā piešķir 75% apmērā no algu izmaksām viena gada laikā. MK noteikumu projekts paredz ierobežojumu darba algas subsīdijas apmēram – dotācijas apmērs nedrīkst pārsniegt pusotras valstī noteiktās minimālās mēneša darba algas apmēru vai valstī noteiktās minimālās mēneša darba algas apmēru, ja bezdarbnieku ar invaliditāti plānots nodarbināt mazkvalificētos darbos.  Nodarbinot bezdarbnieku ar invaliditāti, attiecināmās izmaksas ir tikai Komisijas regulas Nr.651/2014 34.panta 2.punkta “a”, “b” un “c” apakšpunktā minētās izmaksas. |
| Komisijas regulas Nr.651/2014 34.panta 2. punkta “b” apakšpunkts, 34. panta 3. punkts | | MK noteikumu projekta 18.punkts. | | Ieviests pilnībā. | Ja finanšu atbalstu nodrošina bezdarbnieku ar invaliditāti nodarbināšanai, bezdarbniekam var tikt nodrošināts arī darba vadītājs. Finanšu atbalstu ikmēneša dotācijas veidā piešķir 50% apmērā no valstī noteiktās minimālās mēneša darba algas apmēra proporcionāli bezdarbnieka nostrādātajām dienām mēnesī.  MK noteikumu projekts neparedz segt izmaksas par darba vadītāju apmācību. |
| Nr.651/2014 34. panta 2. punkta “c” apakšpunkts un 34. panta 3. punkts. | | MK noteikumu projekta 18.punkts. | | Ieviests pilnībā. | Nodarbinot bezdarbnieku ar invaliditāti, attiecināmās izmaksas ir tikai Komisijas regulas Nr.651/2014 34. panta 2. punkta “a”, “b” un “c” apakšpunktā minētās izmaksas. |
| Komisijas regulas Nr. 651/2014 12.panta 1.punkts. | | MK noteikumu projekta 21.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulu Nr.651/2014 32. panta 3. un 4. punkts. | | MK noteikumu projekta 21.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulu Nr.651/2014 33. panta 3. un 4. punkts. | | MK noteikumu projekta 21.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas Nr. 651/2014 9. panta 1. un 4. punkts. | | MK noteikumu projekta 21.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas 651/2014 11. pants. | | MK noteikumu projekta 21.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas Nr.1407/2013 7. panta 4. punkts un  8. pants. | | MK noteikumu projekta 22.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas Nr.651/2014 59. pants. | | MK noteikumu projekta 22.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regula Nr. 717/2014. | | MK noteikumu projekta 24.punkts. | | Ieviesta vispārīgas atsauces veidā. | MK noteikumu projekts neparedz stingrākas prasības. |
| Komisijas regula Nr. 1408/2013. | | MK noteikumu projekta 24.punkts. | | Ieviesta vispārīgas atsauces veidā. | MK noteikumu projekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | MK noteikumu projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | MK noteikumu projekts paredz, ka sniedzot atbalstu saskaņā ar Komisijas regulu Nr. 651/2014 finansējuma saņēmējs, izmantojot elektroniskās paziņošanas sistēmu SANI2, 20 darba dienu laikā pēc MK noteikumu projekta spēkā stāšanās nosūta/iesniedz kopsavilkuma informāciju Eiropas Komisijai (atbilstoši Komisijas regulas 651/2014 11. pantam). | | | |
| Cita informācija | | Nav | | | |
| **2. tabula Ar tiesību akta projektu** izpildītās **vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| MK noteikumu projekts šo jomu neskar | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē www.lm.gov.lv un no 03.08.2018. līdz 22.08.2018. aicinot sabiedrības pārstāvjus:  1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;  2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (t.sk. līdz 22.08.2018.) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Labklājības ministrija, Centrālā finanšu un līgumu aģentūra kā sadarbības iestāde, NVA kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

Labklājības ministrs Jānis Reirs

Kudļa, 67021630

Rudolfs.Kudla@lm.gov.lv

Pielikums

**Labklājības ministrijas priekšlikums snieguma ietvara finanšu rādītāju vērtību izmaiņām Eiropas Sociālā fonda 9. prioritārā virziena ietvaros īstenotajiem projektiem**

|  |  |  |  |  |
| --- | --- | --- | --- | --- |
| **SAM Nr.** | **SAM/pasākuma nosaukums** | **Šobrīd SI finanšu mērķis katram SAM/pasākumam, kas paredzēts MK noteikumos, EUR** | **Katram SAM/pasākumam ar DP grozījumiem Nr. 3 un papildu izmaiņām paredzētais finanšu mērķis** | **SI finanšu mērķis prioritārā virziena ietvaros ar DP grozījumiem Nr. 3 un papildu izmaiņām** |
| **1** | **2** | **3** | **4** | **5** |
| **9.1.1.1.** | **Subsidētās darba vietas nelabvēlīgākā situācijā esošiem bezdarbniekiem** | **11 367 841** | **14 870 313** | **F 16**  **34 725 121** |
| **9.1.1.2.** | **Ilgstošo bezdarbnieku aktivizācijas pasākumi** | **12 826 513** | **10 390 587** |
| **9.1.1.3.** | **Atbalsts sociālajai uzņēmējdarbībai** | **6 919 284** | **1 114 247** |
| **9.1.4.1.** | **Profesionālā rehabilitācija** | **545 837** | **545 837** |
| **9.1.4.2.** | **Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana** | **436 679** | **156 573** |
| **9.1.4.3.** | **Invaliditātes ekspertīzes pakalpojuma kvalitātes uzlabošana** | **95 417** | **95 417** |
| **9.1.4.4.** | **Dažādību veicināšana (diskriminācijas novēršana)** | **2 430 894** | **1 131 332** |
| **9.2.1.1.** | **Profesionāla sociālā darba attīstība pašvaldībās** | **2 564 291** | **1 181 353** |
| **9.2.1.2.** | **Iekļaujoša darba tirgus un nabadzības risku pētījumi un monitorings** | **313 188** | **269 990** |
| **9.2.1.3.** | **Darbs ar bērniem ar saskarsmes grūtībām un uzvedības traucējumiem, un ar vardarbības ģimenē gadījumiem** | **586 934** | **586 934** |
| **9.2.2.1.** | **Deinstitucionalizācija** | **16 145 137** | **4 031 880** |
| **9.2.2.2.** | **Sociālo pakalpojumu atbalsta sistēmas pilnveide** | **827 238** | **350 658** |
| **9.2.2.3.** | **Sabiedrībā balstītu sociālo pakalpojumu sniegšana** | **0** | **0** |

1. MK noteikumi Nr.835, https://likumi.lv/ta/id/271411 [↑](#footnote-ref-1)
2. Detalizētāku informāciju skat. LM ierosinātajos grozījumos MK 11.08.2015. noteikumos Nr.468 “Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.2. pasākuma "Ilgstošo bezdarbnieku aktivizācijas pasākumi" īstenošanas noteikumi” [↑](#footnote-ref-2)
3. MK 27.06.2017. noteikumi Nr.371 “Braukšanas maksas atvieglojumu noteikumi”, <https://likumi.lv/doc.php?id=291898> [↑](#footnote-ref-3)